Proposta għal regolament tal-Kunsill b’deroga mir-regolament tal-Kunsill (KE) Nru 1782/2003 li jistabbilixxi regoli komuni għal skemi diretti ta’ appoġġ fi ħdan il-politika agrikola komuni u li jistabbilixxi ċerti skemi ta’ appoġġ għall-bdiewa fir-rigward ta’ l-art imwarrba, għall-2008 /* KUMM/2007/0523 finali - CNS 2007/0194 */





[pic] | KUMMISSJONI TAL-KOMUNITAJIET EWROPEJ | Brussel 13.9.2007 KUMM(2007) 523 finali 2007/0194 (CNS) Proposta għal REGOLAMENT TAL-KUNSILL b’deroga mir-Regolament tal-Kunsill (KE) Nru 1782/2003 li jistabbilixxi regoli komuni għal skemi diretti ta’ appoġġ fi ħdan il-politika agrikola komuni u li jistabbilixxi ċerti skemi ta’ appoġġ għall-bdiewa fir-rigward ta’ l-art imwarrba, għall-2008 (preżentata mill-Kummissjoni) MEMORANDUM TA’ SPJEGAZZJONI 1. IL-KUNTEST TAL-PROPOSTA - Ir-raġunijiet għall-proposta u l-għanijiet tagħha Il-proposta hija ġġusitfikata fid-dawl tal-qagħda tas-suq taċ-ċereali. L-użu ta’ ettari ta' art li tibbenefika minn għajnuniet għall-art imwarrba għall-finijiet agrikoli, huwa mistenni li jinkoraġġixxi lill-bdiewa jipproduċu kwantitajiet addizzjonali ta’ ċereali li jistgħu inaqqsu t-tensjoni fuq is-suq. - Il-kuntest ġenerali Is-suq taċ-ċereali fil-bidu tas-sena tas suq 2007/2008 huwa karatterizzat minn prezzijiet li huma storikament għoljin. Il-livell baxx ta' l-istokk ta’ l-għeluq għall-2006/2007 fl-Unjoni Ewropea, ġie bħala konsegwenza ta’ livell aktar baxx fl-għelejjel minn dak mistenni, minħabba kundizzjonijiet ħżiena fit-temp matul il-ħsad. L-istokks ta’ l-intervent naqsu b’mod konsiderevoli matul il-kampanja, minn 14-il miljun tunnellata għal 2.5 miljun tunnellata, magħmula l-aktar minn qamħirrum miżmum fl-Ungerija. Il-kwantitajiet offruti għall-intervent kienu insinifikanti. Aktar minn 8 mijlun tunnellata tneħħew minn stokks ta’ l-intervent u tpoġġew fis-suq intern, inklużi 2.9 tunnellata ta’ qamħ, 3.4 miljun tunnellata ta' qamħirrum, 1.4 miljun tunnellata ta’ xgħir u madwar 395 000 tunnellata ta’ segala. L-istima ta’ stokks privati tvarja, iżda l-analisti kollha jaqblu li naqsu b’mod konsiderevoli fl-2006/2007. L-importazzjonijiet taċ-ċereali fl-UE-27 huma stmati li huma ta' 12.4 miljun tunnellata, meta mqabbla ma’ 10 miljun tunnellata fl-2005/2006 filwaqt li l-esportazzjonijiet huma ta’ 19.1 miljun meta mqabbla ma’ 24.9 miljun tunnellata fl-2005/2006. Minkejja r-rata ta’ kambju pjuttost sfavorevoli bejn l-euro u d-dollaru, l-esportazzjonijiet mingħajr rifużjonijiet kienu possibbli. Din is-sena, it-temp xott u sħun li mhux is-soltu jagħmel f’April, x’aktarx kien ta’ ħsara sostantiva għall-produzzjoni potenzjali. Iżda għal dan għamlet tajjeb parzjalment ix-xita ta’ Mejju fl-Istati Membri tal-punent, iżda ir-reġjun ta’ Lbiċ ta’ l-Ewropa baqa’ sħun u niexef, speċjalment ir-Rumanija u l-Bulgarija li sofrew minn nixfa storika. It-tbassir preliminari għall-ħsad fl-2007, joqrob il-livell tas-sena l-oħra u ser iwassal għal tnaqqis ulterjuri fl-UE ta’ stokks privati taċ-ċereali sa l-aħħar tas-sena tas-suq 2007/2008. Fuq livell globali, l-istokks ta’ l-għeluq fl-2007/2008 huma mistennija li jaqgħu għal livell storikament baxx, speċjalment fl-akbar pajjiżi li jesportaw. F’dan il-kuntest, ħsad “normali” għall-2008 u d-deroga proposta għall-art imwarrba fl-Unjoni Ewropea għall-2008, jippermettu biss rikostruzzjoni parzjali ta’ l-istokks privati u l-istokks ta’ l-għeluq totali għas-sena tas-suq 2008/2009 ser ikunu aktar baxxi mill-istokks eżistenti fil-bidu tas-sena tas-suq kurrenti. Ħsad batut għall-2008 flimkien ma’ perċentwal ta’ 10% ta’ art imwarrba, jistgħu jesponu lis-suq intern għal riskji serji. Il-prinċipju ta’ l-art imwarrba ġie introdott bħala strument amministrattiv għall-forniment, fi żmien meta l-produzzjoni potenzjali tal-qamħ kienet teċċedi l-possibbiltà li dan jinbiegħ fuq is-suq u kien applikat fuq bażi volontarja mill-1988/1989. Wara ir-riforma ta’ l-1992, sar obbligatorju; il-produtturi taħt l-iskema ġenerali kellhom iwarrbu perċentwal definit taż-żoni tagħhom dikjarati, biex ikunu eliġibbli għall-ħlasijiet diretti. Bir-riforma ta' l-2003, ġew stabbiliti d-drittijiet għall-art imwarrba, konsistenti fi dritt ta’ ħlas, kemm-il darba dawn jikkorrispondu għal ettaru ta’ art imwarrba eliġibbli Fil-bidu, ir-rata obbligatorja ta’ art imwarrba kienet deċiża ta' kull sena, iżda fl-1999/2000, għall-finijiet ta’ simplifikazzjoni, ġiet stabbilita permanentement għal 10%. Fl-Istati Membri ġiet magħżula l-Iskema ta' Pagament Uniku għal kull żona: il-Polonja, ir-Repubblika Ċeka, ir-Repubblika Slovakka, l-Ungerija, il-Litwanja, il-Latvja, l-Estonja, il-Bulgarija u r-Rumanija, il-bdiewa huma eżentati mill-obbligu ta' tat-twarrib ta’ l-art. Iż-żona li preżentement hija koperta bl-obbligu tat-twarrib ta' l-art tammonta għal 3.8 biljun ettaru fl-Unjoni Ewropea. Jekk ir-rata għall-art imwarrba kellha tkun ta’ 0%, ir-rendiment effetttiv ta’ l-art jista’ jkun bejn 1.6 u 2.9 miljun ettaru. Fid-dawl tad-tendenzi medji, huwa possibbli li jitpoġġew 10 miljun tunnellata ta' ċereali fuq is-suq. F’xenerju fejn il-bdiewa jagħżlu li jużaw il-massimu ta’ l-artijiet biex jipproduċu ċ-ċereali, għad-detriment ta’ għelejjel oħra tar-raba’, speċjalment taż-żrieragħ taż-żjut, din il-kwantità tista’ tilħaq 17-il miljun tunnellata. Jekk ir-rata ta’ l-art imwarrba tiġi stabbilita għal żero, il-bdiewa ma jkunux obbligati li jikkoltivaw l-art tagħhom. Jistgħu jkomplu jwarrbuhom minn jeddhom u japplikaw skemi ambjentali. Il-kondizzjonalità tapplika għall-artijiet kollha li jistgħu jiġu kkultivati. Fl-aħħarnett għalkemm kienet introdotta bħala miżura għas-suq, il-kunċett tat-twarrib ta’ l-art ħalla benefiċċji ambjentali f'għadd ta' reġjuni. It-tneħħija obbligatorja tat-twarrib ta’ l-art fuq medda twila ta’ żmien, għalhekk iqajjem il-kwistjoni ta’ kif jistgħu jinżammu dawn il-benefiċċji. Il-Kummissjoni ser tindirizza din il-kwistjoni fil-kuntest tar-reviżjoni tal-PAK fl-2008. - Dispożizzjonijiet eżistenti fil-qasam tal-proposta Ir-Regolament tal-Kunsuill (KE) Nru 1782/2003 tad-29 ta’ Settembru 2003 li jistabbilixxi regoli komuni għal skemi diretti ta’ appoġġ fi ħdan il-politika agrikola komuni u li jistabbilixxi ċerti skemi ta’ appoġġ għall-bdiewa u li jemenda r-Regolamenti (KEE) Nru 2019/93, (KE) Nru 1452/2001, (KE) Nru 1453/2001, (KE) Nru 1454/2001, (KE) Nru 1868/94, (KE) Nru 1251/1999, (KE) Nru 1254/1999, (KE) Nru 1673/2000, (KEE) Nru 2358/71 u (KE) Nru 2529/2001. - Il-konsistenza ma' politiki u għanijiet oħra ta' l-Unjoni Deċiżjoni permanenti tkun tirrikjedi analiżi dwar kif u b’liema mezzi l-effetti pożittivi ambjentali riżultanti mit-twarrib ta’ l-art jistgħu jiġu indirizzati. 2. IL-KONSULTAZZJONI MAL-PARTIJIET INTERESSATI U L-VALUTAZZJONI TA' L-IMPATT - Il-konsultazzjoni mal-partijiet interessati Il-proposta ġiet imħabbra lill-Kunsill Agrikolu fis-16 ta’ Lulju 2007 u ġiet ippublikata fi stqarrija għall-istampa. L-assoċjazzjonijiet ewlenin Ewropej tal-bdiewa, l-industrija u l-kummerċjanti qalu li jappoġġaw il-proposta[1]. Id-deċiżjoni hija urġenti meta wieħed iqis il-qagħda serja tas-suq. Il-bdiewa għandhom ikunu infurmati qabel ma jiddeċiedu dwar iż-żrigħ tagħhom għall-Ħarifa 2007. - Il-ġbir u l-użu ta' l-għarfien espert Ma kienx meħtieġ għarfien espert estern. - Il-valutazzjoni ta' l-impatt Mhux applikabbli. 3. L-ELEMENTI ġURIDIċI TAL-PROPOSTA - Sommarju ta' l-azzjoni proposta L-għan ta’ din il-proposta huwa li r-rata għall-art imwarrba għas-sena 2008, tiġi stabbilita għal 0%. Fil-kuntest tal-funzjonament tas-Sistema tal-Pagament Uniku, din il-miżura timplika li l-użu ta' kwalunkwe art eliġibbli, tista’ tagħti lok għal drittijiet fuq l-art imwarrba kif ukoll tippermetti l-użu ta' l-art imwarrba għall-finijiet agrikoli. - Il-bażi legali L-Artikolu 37(2) tat-Trattat li jistabbilixxi l-Komunità Ewropea. - Il-prinċipju tas-sussidjarjetà Il-proposta taqa’ taħt il-kompetenza esklussiva tal-Komunità. Il-prinċipju tas-sussidjarjetà għalhekk ma japplikax. - Il-prinċipju tal-proporzjonalità Il-proposta hija skond il-prinċipju tal-proporzjonalità peress li ħsad batut għall-2008 jista’ jesponi lis-suq intern għal riskji serji. - L-għażla ta' l-istrumenti L-istrument propost: Regolament tal-Kunsill.Mezzi oħra ma jkunux adegwati għar-raġuni li ġejja: Regolament jeħtieġ Regolament ieħor biex jiġi emendat. 4. L-IMPLIKAZZJONIJIET GħALL-BAġIT Jekk tiġi preżunta produzzjoni normali, huwa stmat li t-tnaqqis ta’ l-art imwarrba għal 0% m’għandux iwassal għal żieda fl-istokks ta’ l-intervent matul is-sena tas-suq 2008/2009. Fid-dawl ta’ l-iskarsezza li bħalissa qiegħed jesperjenza s-suq, tal-prezzijiet għolja tas-suq kif ukoll l-iżviluppi mistennija, il-proposta m’għandhiex twassal għal akkumulazzjoni zejda ta’ l-istokks ta' l-intervent u għal spiża baġitarja relatata, għas-snin tal-baġit 2009 and 2010. 5. INFORMAZZJONI SUPPLIMENTARI - Simplifikazzjoni Il-proposta tipprovdi għal simplifikazzjoni fil-proċeduri amministrattivi għall-awtoritajiet pubbliċi (ta' l-UE jew nazzjonali). Il-proposta hija inkluża fil-Programm Leġiżlattiv u ta' Ħidma tal-Kummissjoni, bir-referenza 2007/AGRI/052. 2007/0194 (CNS) Proposta għal REGOLAMENT TAL-KUNSILL b’deroga mir-Regolament tal-Kunsill (KE) Nru 1782/2003 li jistabbilixxi regoli komuni għal skemi diretti ta’ appoġġ fi ħdan il-politika agrikola komuni u li jistabbilixxi ċerti skemi ta’ appoġġ għall-bdiewa fir-rigward ta’ l-art imwarrba, għall-2008 IL-KUNSILL TA' L-UNJONI EWROPEA, Wara li kkunsidra t-Trattat li jistabbilixxi l-Komunità Ewropea, u b'mod partikolari t-tielet subparagrafu ta' l-Artikolu 37(2) tiegħu, Wara li kkunsidra l-proposta mill-Kummissjoni, Wara li kkunsidra l-opinjoni tal-Parlament Ewropew[2], Billi: (1) L-Artikolu 54 tar-Regolament tal-Kunsill (KE) Nru 1782/2003[3] jipprovdi li għall-eliġibbiltà għall-ħlasijiet mill-iskema unika tal-pagament, id-drittijiet għall-art imwarrba għandhom ikunu akkumpanjati b’ettaru ta’ art eliġibbli għad-dritt ta’ l-art imwarrba mill-produzzjoni. (2) Is-suq taċ-ċereali fil-bidu tas-sena tas suq 2007/2008 huwa karatterizzat minn prezzijiet li huma storikament għoljin kemm fil-Komunità kif ukoll fuq livell dinji. Il-livell baxx ta’ l-istokks ta’ l-għeluq għall-2006/2007 fil-Komunità, ġie bħala konsegwenza ta’ livell aktar baxx ta’ ħsad minn dak mistenni. Hemm ħafna inċertezzi dwar ir-rikostruzzjoni ta’ l-istokks, wara t-tbassir preliminari għall-ħsad 2007. Fuq livell globali, l-istokks ta’ l-għeluq fl-2007/2008 huma mistennija li jaqgħu għal livell storikament baxx, speċjalment fl-akbar pajjiżi li jesportaw. F’dan l-isfond, anke li kieku l-ħsad għall-2008 kellu jkun normali, l-istokks ma jistgħux jiżdiedu b’mod sinifikanti, filwaqt li ħsad batut jista’ jesponi lis-suq intern għal riskji li huma potenzjalment aktar serji. Barra minn hekk, il-prezzijiet taċ-ċereali u l-istokks għandhom impatt importanti fuq il-prezzijiet u d-disponibbiltà ta’ l-għelejjel ikkoltivati, bħaż-żrieragħ taż-żjut u l-għelejjel tal-proteina kif ukoll fuq is-settur tal-bhejjem, filwaqt li jikkontribwixxu għal estensjoni potenzjali tar-riskju għal dawn is-setturi l-oħra. (3) Jeħtieġ għalhekk li għall-2008 l-art imwarrba titħalla tintuża għall-finijiet agrikoli. ADOTTAT DAN IR-REGOLAMENT: Artikolu 1 B’deroga mill-Artikolu 54(3) tar-Regolament (KE) Nru 1782/2003, fl-2008, il-bdiewa mhux ser ikunu obbligati, biex ikunu intitolati għall-ammont stipulat għad-drittijiet ta' l-art imwarrba, li jwarrbu mill-produzzjoni, art li hija eliġibbli għal dawk id-drittijiet. Artikolu 2 Dan ir-Regolament għandu jidħol fis-seħħ fis-seba' jum ta' wara dak tal-pubblikazzjoni tiegħu fil- Ġurnal Uffiċjali ta' l-Unjoni Ewropea . Dan ir-Regolament jorbot fl-intier tiegħu u japplika direttament fl-Istati Membri kollha. Magħmul fi Brussell, [...] Għall-Kunsill Il–President DIKJARAZZJONI FINANZJARJA | Fichefin/07/24545 REV1 OJ/mlc 6.1.2007 | DATA: 16/8/2007 | 1. | IL-LINJA TAL-BAĠIT: 5/2/2001 | APPROPRJAZZJONIJIET: EUR 516 miljun (Baġit 2007) | 2. | TITOLU: Proposta għal Regolament tal-Kunsill b’deroga mir-Regolament tal-Kunsill (KE) Nru 1782/2003 li jistabbilixxi regoli komuni għal skemi diretti ta’ appoġġ fi ħdan il-politika agrikola komuni u li jistabbilixxi ċerti skemi ta’ appoġġ għall-bdiewa relatati ma’ l-art imwarrba, għall-2008 | 3. | BAŻI ĠURIDIKA: L-Artikolu 37(2) tat-Trattat | 4. | GĦANIJIET: Li jitnaqqsu t-tensjonijiet ta' fuq is-suq billi l-artijiet imwarrba jiġu stabbiliti għal żero, biex il-bdiewa jkunu mħeġġa jipproduċu ċereali addizzjonali. | 5. | IMPLIKAZZJONIJIET FINANZJARJI | PERJODU TA’ 12-IL XAHAR (EUR miljun) | IS-SENA FINANZJARJA KURRENTI 2007 (EUR miljun) | IS-SENA FINANZJARJA SUSSEGWENTI 2008 (EUR miljun) | 5.0 | NEFQA - IDDEBITATA MILL-BAĠIT TAL-KE (RIFUŻJONIJIET/ INTERVENTI) - MILL-AWTORITAJIET NAZZJONALI - OĦRAJN | - | - | - | 5.1 | DĦUL - RIŻORSI PROPRJI TAL-KE (IMPOSTI/DAZJI DOGANALI) - NAZZJONALI | - | - | - | 2009 | 2010 | 2011 | 2012 | 5.0.1 | STIMA TAN-NEFQA | - | - | - | - | 5.1.1 | PREVIŻJONIJIET TAD-DĦUL | - | - | - | - | 5.2 | METODU TA' KALKOLU: | 6.0 | JISTA' L-PROĠETT JIĠI FFINANZJAT MINN APPROPRIJAZZJONIJIET FIL-KAPITOLU KKONĊERNAT TAL-BAĠIT KURRENTI? | IVA LE | 6.1 | JISTA’ L-PROĠETT JIĠI FFINANZJAT PERMEZZ TA' TRASFERIMENT BEJN IL-KAPITOLI TAL-BAĠIT KURRENTI? | IVA LE | 6.2 | JINĦTIEĠ BAĠIT SUPPLIMENTARI? | IVA LE | 6.3 | SE JKUN HEMM BŻONN LI L-APPROPRIJAZZJONIJIET JITNIŻŻLU FIL-BAĠITS TAL-ĠEJJIENI? | IVA LE | OSSERVAZZJONIJIET: It-tnaqqis propost biex l-obbligu ta' l-art imwarrba jitnaqqas għal 0% għas-sena tas-suq 2008/2009, għandu jżid il-produzzjoni taċ-ċereali fl-UE għal madwar 10 miljun tunnellata. Wara ħsad baxx ħafna fl-2007 (is-sena tas-suq 2007/2008), din iż-żieda fil-produzzjoni fl-2008, li hija r-riżultat ta’ l-istabbiliment ta’ l-art imwarrba għal żero, flimkien mar-ritorn għal produzzjoni normali, ġeneralment għandu jistabbilixxi mill-ġdid qagħda aktar bilanċjata li tassigura forniment ta’ ikel, għalf u użijiet industrijali fl-UE u tippermetti li jerġa’ jiġi stabbilit ċertu livell ta' stokks privati. Fid-dawl ta’ l-iskarsezza li bħalissa qiegħed jesperjenza s-suq, u żviluppi mistennija, il-proposta m’għandhiex twassal, taħt kundizzjonijiet klimatiċi normali, għal akkumulazzjoni zejda ta’ l-istokks ta' l-intervent u għal spiża baġitarja relatata, għas-snin tal-baġit 2009 u 2010. | [1] Dikjarazzjoni ta’ l-istampa minn COPA COGECA tat-2 ta’ Lulju 2007 u riflessjonijiet konġunti dwar il-kundizzjonijiet qafas għall-politika ta’ l-UE, kurrenti u għall-ġejjieni – Il-Konvenzjoni Ewropea għall-Qamħ u ż-Żrieragħ taż-Żejt, Brussell l-4 ta’ Mejju 2007, AAF, COCERAL, FEDIOL, FEFAC, EUROFLOUR, GAM. [2] ĠU C …, …, p. …. [3] ĠU L 270, 21.10.2003, p. 1. Ir-Regolament kif emendat l-aħħar bir-Regolament (EC) No 552/2007.